એકવાર એમને એ રીતે સતત ત્રણ દિવસના ઉપવાસ થઈ ગયા! ચોથે દિવસે સ્વામીશ્રી શાસ્ત્રીજી મહારાજ પધાર્યા. સર્વજ્ઞ ગુરુએ અત્યંત પ્રસન્ન થઈ તપોમૂર્તિ અને સેવામૂર્તિ એવા યોગીબાપાને કોઠારમાં લઈ જઈ ત્રણ બંટાગોળી જમાડી દીધી !... બાપા આ દિવ્ય પ્રસંગની સ્મૃતિ કરતાં પોતાના પ્રાણપ્યારા માનસપુત્ર પ્રભુદાસભાઇ (પ.પૂ.સ્વામીજી) તથા અન્ય યુવાનોને કહે છે, “તે દિ’નો જે કાંટો ચઢી ગયો છે તે હજુ ઉતરતો નથી. આવી સેવા કરનારા તમે પાંચ જણા તૈયાર થાવ તો અમારો દેહ પચ્ચીસ વર્ષ વધુ રહે!”